《张博士以壶觞过访余病不能起迓赋谢此章》
明代·胡应麟

野外孤篷系白茅，斋头长铗倚青郊。壶倾博士莲花酿，盘载先生苜蓿殽。

海岱云霞驱别梦，天涯冰雪绾穷交。亦知凡鸟堪题字，浪逐扬雄赋解嘲。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。